hippocrates-et-corpus-hippocraticum.de-ae-re-aquis-et-locis 16
καὶ περὶ μὲν τῆς φύσιος τῆς διαφορῆς καὶ τῆς μορφῆς τῶν ἐν τῇ Ἀσίῃ καὶ τῇ Εὐρώπῃ οὕτως ἔχει . περὶ δὲ τῆς ἀθυμίης τῶν ἀνθρώπων καὶ τῆς ἀνανδρείης , ὅτι ἀπολεμώτεροί εἰσι τῶν Εὐρωπαίων οἱ Ἀσιηνοὶ καὶ ἡμερώτεροι τὰ ἤθεα αἱ ὧραι αἴτιαι μάλιστα , οὐ μεγάλας τὰς μεταβολὰς ποιεύμεναι οὔτε ἐπὶ τὸ θερμὸν οὔτε ἐπὶ τὸ ψυχρόν , ἀλλὰ παραπλησίως . οὐ γὰρ γίνονται ἐκπλήξιες τῆς γνώμης οὔτε μετάστασις ἰσχυρὴ τοῦ σώματος , ἀφʼ ὅτων εἰκὸς τὴν ὀργὴν ἀγριοῦσθαί τε καὶ τοῦ ἀγνώμονος καὶ θυμοειδέος μετέχειν μᾶλλον ἢ ἐν τῷ αὐτῷ αἰεὶ ἐόντα . αἱ γὰρ μεταβολαί εἰσι τῶν πάντων αἱ ἐπεγείρουσαι τὴν γνώμην τῶν ἀνθρώπων καὶ οὐκ ἐῶσαι ἀτρεμίζειν . διὰ ταύτας ἐμοὶ δοκεῖ τὰς προφάσιας ἄναλκες εἶναι τὸ γένος τὸ Ἀσιηνὸν καὶ προσέτι διὰ τοὺς νόμους . τῆς γὰρ Ἀσίης τὰ πολλὰ βασιλεύεται . ὅκου δὲ μὴ αὐτοὶ ἑωυτῶν εἰσι καρτεροὶ οἱ ἄνθρωποι μηδὲ αὐτόνομοι , ἀλλὰ δεσπόζονται , οὐ περὶ τούτου αὐτοῖσιν ὁ λόγος ἐστίν , ὅκως τὰ πολέμια ἀσκήσωσιν , ἀλλʼ ὅκως μὴ δόξωσι μάχιμοι εἶναι . οἱ γὰρ κίνδυνοι οὐχ ὁμοῖοί εἰσι . τοὺς μὲν γὰρ στρατεύεσθαι εἰκὸς καὶ ταλαιπωρεῖν καὶ ἀποθνῄσκειν ἐξ ἀνάγκης ὑπὲρ τῶν δεσποτέων ἀπό τε παιδίων καὶ γυναικὸς ἐόντας καὶ τῶν λοιπῶν φίλων . καὶ ὁκόσα μὲν ἂν χρηστὰ καὶ ἀνδρεῖα ἐργάσωνται , οἱ δεσπόται ἀπʼ αὐτῶν αὔξονταί τε καὶ ἐκφύονται , τοὺς δὲ κινδύνους καὶ θανάτους αὐτοὶ καρποῦνται . ἔτι δὲ πρὸς τούτοισι τῶν τοιούτων ἀνθρώπων ἀνάγκη ἐρημοῦσθαι τὴν γῆν ὑπό τε πολεμίων καὶ ἀργίης , ὥστε καὶ εἴ τις φύσει πέφυκεν ἀνδρεῖος καὶ εὔψυχος , ἀποτρέπεσθαι τὴν γνώμην ὑπὸ τῶν νόμων . μέγα δὲ τεκμήριον τούτων · ὁκόσοι γὰρ ἐν τῇ Ἀσίῃ Ἕλληνες ἢ βάρβαροι μὴ δεσπόζονται , ἀλλʼ αὐτόνομοί εἰσι καὶ ἑωυτοῖσι ταλαιπωρεῦσιν , οὗτοι μαχιμώτατοί εἰσι πάντων · τοὺς γὰρ κινδύνους ἑωυτῶν πέρι κινδυνεύουσι , καὶ τῆς ἀνδρείης αὐτοὶ τὰ ἆθλα φέρονται καὶ τῆς δειλίης τὴν ζημίην ὡσαύτως . εὑρήσεις δὲ καὶ τοὺς Ἀσιηνοὺς διαφέροντας αὐτοὺς ἑωυτῶν , τοὺς μὲν βελτίονας , τοὺς δὲ φαυλοτέρους ἐόντας . τούτων δὲ αἱ μεταβολαὶ αἴτιαι τῶν ὡρέων , ὥσπερ μοι εἴρηται ἐν τοῖς προτέροισι .
Lemmas: καί περί μέν ὁ φύσις ὁ διαφορά καί ὁ μορφή ὁ ἐν ὁ Ἀσία καί ὁ Εὐρώπη οὕτως ἔχω . περί δέ ὁ ἀθυμία ὁ ἄνθρωπος καί ὁ ἀνανδρία , ὅτι ἀπόλεμος εἰμί ὁ Εὐρωπαῖος ὁ Ἀσιηνός καί ἥμερος ὁ ἦθος ὁ ὥρα αἴτιος μάλα , οὐ μέγας ὁ μεταβολή ποιέω οὔτε ἐπί ὁ θερμός οὔτε ἐπί ὁ ψυχρός , ἀλλά παραπλήσιος . οὐ γάρ γίγνομαι ἔκπληξις ὁ γνώμη οὔτε μετάστασις ἰσχυρός ὁ σῶμα , ἀπό ὅστις ἔοικα ὁ ὀργή ἀγριόω τε καί ὁ ἀγνώμων καί θυμοειδής μετέχω μάλα ἤ ἐν ὁ αὐτός ἀεί εἰμί . ὁ γάρ μεταβολή εἰμί ὁ πᾶς ὁ ἐπεγείρω ὁ γνώμη ὁ ἄνθρωπος καί οὐ ἐάω ἀτρεμίζω . διά οὗτος ἐγώ δοκέω ὁ πρόφασις ἀναλκής ἐναι ὁ γένος ὁ Ἀσιανός καί προσέτι διά ὁ νόμος . ὁ γάρ Ἀσία ὁ πολύς βασιλεύω . ὅπου δέ μή αὐτός ἑαυτοῦ εἰμί καρτερός ὁ ἄνθρωπος μηδέ αὐτόνομος , ἀλλά δεσπόζω , οὐ περί οὗτος αὐτός ὁ λόγος εἰμί , ὅπως ὁ πολέμιος ἀσκέω , ἀλλά ὅπως μή δοκέω μάχιμος εἰμί . ὁ γάρ κίνδυνος οὐ ὅμοιος εἰμί . ὁ μέν γάρ στρατεύω ἔοικα καί ταλαιπωρέω καί ἀποθνῄσκω ἐκ ἀνάγκη ὑπέρ ὁ δεσπότης ἀπό τε παιδίον καί γυνή εἰμί καί ὁ λοιπός φίλος . καί ὁπόσος μέν ἄν χρηστός καί ἀνδρεῖος ἐργάζομαι , ὁ δεσπότης ἀπό αὐτός αὐξάνω τε καί ἐκφύω , ὁ δέ κίνδυνος καί θάνατος αὐτός καρπέω . ἔτι δέ πρός οὗτος ὁ τοιοῦτος ἄνθρωπος ἀνάγκη ἐρημόω ὁ γῆ ὑπό τε πολέμιος καί ἀργία , ὥστε καί εἰ τις φύσις φύω ἀνδρεῖος καί εὔψυχος , ἀποτρέπω ὁ γνώμη ὑπό ὁ νόμος . μέγας δέ τεκμήριον οὗτος · ὁπόσος γάρ ἐν ὁ Ἀσία Ἕλλην ἤ βάρβαρος μή δεσπόζω , ἀλλά αὐτόνομος εἰμί καί ἑαυτοῦ ταλαιπωρέω , οὗτος μάχιμος εἰμί πᾶς · ὁ γάρ κίνδυνος ἑαυτοῦ περί κινδυνεύω , καί ὁ ἀνδρεῖος αὐτός ὁ ἆθλον φέρω καί ὁ δειλία ὁ ζημία ὡσαύτως . εὑρίσκω δέ καί ὁ Ἀσιηνός διαφέρω αὐτός ἑαυτοῦ , ὁ μέν ἀγαθός , ὁ δέ φαῦλος εἰμί . οὗτος δέ ὁ μεταβολή αἴτιος ὁ ὥρα , ὥσπερ ἐγώ λέγω ἐν ὁ πρότερος .